Tužba podnesena 28. veljače 2017. – Scor protiv Komisije
(predmet T-135/17)
Jezik postupka: francuski
Stranke
Tužitelj: Scor SE (Pariz, Francuska) (zastupnici: N. Baverez, N. Autet, M. Béas i G. Marson, odvjetnici)
Tuženik: Europska komisija
Tužbeni zahtjev
Tužitelj od Općeg suda zahtijeva da:
poništi točku „(i) neograničeno jamstvo dodijeljeno Caisse Centrale de Réassurance za njezinu djelatnost reosiguranja rizika od prirodnih katastrofa u Francuskoj” u odluci o državnoj potpori SA.37649 (2013/CP); SA.45860 (2016/PN); SA.45860 (2016/N) – Francuska od 26. rujna 2016., C(2016) 5995 final;
naloži Komisiji snošenje svih troškova, u skladu s člankom 134. Poslovnika Općeg suda.
Tužbeni razlozi i glavni argumenti
U prilog osnovanosti tužbe tužitelj ističe četiri tužbena razloga.
Prvi tužbeni razlog, odnosi se na činjenicu da se pobijana odluka temelji na pogrešnoj pravnoj osnovi za procjenu spojivosti jamstva dodijeljenog Caisse Centrale de Réassurance.
Drugi tužbeni razlog, temelji se na nekoliko nedostataka u obrazloženju koji utječu na pobijanu odluku.
Treći tužbeni razlog, temelji se na povredi članka 107. stavka 3. točke (c) UFEU-a. Ovaj se tužbeni razlog dijeli na dva dijela:
prvi dio, temelji se na pogreškama koje se tiču prava u primjeni testa proporcionalnosti;
drugi dio, temelji se na neproporcionalnosti jamstva.
Četvrti tužbeni razlog, temelji se na povredi tužiteljevih postupovnih prava.
____________